Die kubernetika is die wetenskap wat ŉ studie maak van die teorie en praktyk van kontrole en kommunikasie, waar kontrole gesien word as die oorsend van boodskappe wat op effektiewe wyse die gedrag van die ontvanger verander of beheer. Die wetenskaplikes wat die kubernetika bestudeer, hou hulle besig met die probleme rondom die bewerkstelliging van kommunikasie d.m.v. masjiene of outomate. Salarisse styg skerp; goeie nuus vir Swart Vrydag | Netwerk24
Salarisse styg skerp; goeie nuus vir Swart Vrydag
Deur Hanlie Stadler 27 November 2019 12:00
Die gemiddelde besteebare inkomste wat werkende Suid-Afrikaners verdien, was in Oktober vir die eerste keer meer as R16 000. Foto: Getty Images
Die skerpste styging in vyf maande in besteebare salarisse gaan dalk vir winkels en e-handelaars ’n goeie Swart Vrydag beteken.
Die gemiddelde besteebare inkomste wat werkende Suid-Afrikaners verdien, was in Oktober vir die eerste keer nóg meer as R16 000 op R16 173.
Dis die salaris wat ná aftrekkings soos belasting en pensioen- en mediesefondsbydraes elke maand in mense se bankrekeninge land.
Die bedrag verteenwoordig ’n styging van 7,2% teenoor ’n jaar gelede, volgens BankServAfrica se indeks.
In reële waarde was besteebare salarisse 3% hoër op R14 300, wat dit die derde hoogste maak sedert BankservAfrica dit meet. Die 3% verteenwoordig hoeveel méér as die inflasiekoers die gemiddelde inkomste gestyg het, en is dus ’n aanduiding van ’n werklike styging in Suid-Afrikaners se koopkrag.
Die bogemiddelde styging in besteebare inkomste in Oktober is grootliks danksy inflasie van net 3,7% in dié maand, die laagste vlak in agt en ’n half jaar.
Mike Schüssler, hoofekonoom van Economists.co.za en samesteller van die indeks, sê die nominale styging in besteebare inkomste sal waarskynlik oor die volgende jaar verlangsaam omdat baie salarisse aan die huidige inflasiekoers gekoppel is. Met inflasie wat weer gaan styg, na sy mening, beteken dit ’n traer styging in mense se koopkrag.
Schüssler reken ook daar is nog die uitwerking van terugwerkende salarisverhogings aan staatsamptenare en vroeë jaareindbonusse wat Oktober se syfer beter laat lyk as wat die meeste mense beleef.
Die syfers is waarskynlik goeie nuus vir winkels en aanlyn winkels noudat die Swart Vrydag- en Kers-koopmanie hier is. “As die werklike besteebare salaris einde November enigsins naby soveel gestyg het as in Oktober, sal Swart Vrydag-verkope skerp styg.”
Stand van private pensioene
Private pensioene was vir die 32ste maand in ’n ry heelwat meer as die inflasiekoers. Die nominale styging was 8,5%, wat die gemiddelde private pensioen op R8 310 te staan bring.
Schüssler het nou al herhaaldelik gewaarsku dat dit lyk asof pensioentrekkers meer van hul geld onttrek as wat volhoubaar is, gegewe lae beleggingsopbrengste die afgelope jare.
Die reële styging was 4,2% en beloop R7 310.
Die aantal pensioentrekkers het in September en Oktober gedaal.
Meer oor: Ekonomie | Inflasie | Salaris | Inkomste | Swart Vrydag
Banke in VSA moet óók takke sluit
Haweprobleme belemmer steeds sitrusuitvoer
SA kán sy uitdagings oorkom, sê Ramaphosa